
Проектът е включен в Законодателната програма на Министерския съвет за периода юли – декември 2026 г., приета с Решение № 577 на Министерския съвет от 2026 г.

	Мая Илиева – старши експерт в отдел „Сертификация и семеконтрол“, Главна дирекция „Сортоизпитване, апробация и семеконтрол“, Изпълнителна агенция по сортоизпитване, апробация и семеконтрол,
	02/892 98 11
mayailieva@iasas.government.bg.

	1. Проблем/проблеми за решаване: 
Намаляване на административната тежест и улесняване на служебния обмен на информация.
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Администрацията на ИАСАС е необходимо да предприеме мерки в изпълнение на Решение № 233 на Министерския съвет от 2024 г., и по-специално, за изпълнението на мярка № 94 от Плана за намаляване на административната тежест, както и на Концепцията за регистрова реформа, приета с Решение № 298 на Министерския съвет от 2021 г.
В действаща нормативна уредба се налага при осигурен публичен достъп до регистрите, други органи да изискват представяне на документи, удостоверяващи вписването.
От ползвателите на определени услуги в закона се изискват документи, които могат да бъдат набавени по служебен път, като копие от договора по чл. 28, ал. 1 и документ, издаден от Изпълнителна агенция по сортоизпитване, апробация и семеконтрол (ИАСАС), в който се удостоверяват занижените изисквания за посадъчен материал по чл. 42, 45, 49 и 50. Във връзка с необходимостта от отпадане на изискването за представяне на документи, с които ИАСАС следва да се снабдява по служебен път ще бъде направено изменение в Закона за посевния и посадъчния материал (ЗППМ), което ще доведе до по-голяма правна сигурност и ще улесни работата между ползвателите на услуги и ИАСАС. Необходимо е да се превалутират имуществените санкции и глобите, предвидени в ЗППМ, за неспазване на разпоредбите му, тъй като са изписани в лева, а не в евро. Също така, след направен анализ на действащото законодателство, се установи, че е необходимо да се направят изменения в чл. 57, 58 и 59 от ЗППМ относно вноса на посевен и посадъчен материал от трети страни. Действащите мерки са прекалено ограничаващи и не съответстват на Решение на Съвета 2003/17/ЕО относно еквивалентността на полските инспекции на посеви за производство на семена, извършвани в трети страни, и относно еквивалентността на семената, произведени в трети страни (OB L 8, 14.1.2003 г.). Националната  правна рамка предвижда разрешителен режим за внос на семена от трети страни, което противоречи на един от основополагащите принципи на Европейския съюз за свободно движение на стоки и услуги. Решението за еквивалентност признава, че семената и посадъчният материал от внос са еквивалентни на произведените в Съюза и не би следвало да бъдат поставяни  ограничения при движението им. От търговците на посевен и посадъчен материал се изисква да получават разрешение, за да могат да извършват търговия със семена и посадъчен материал от внос. Освен това, те трябва да заплащат такса за лабораторни анализи и да изчакат излизането на резултатите преди да пуснат семената на пазара. Издадените разрешения за 2024 г. са 114 бр., за 2025 г. – 194 бр., а за 2026 г. – 164 бр. За издаване на едно разрешение агенцията събира такси за пробовземане, лабораторни анализи и издаване на документ за търговия, като общата сума за едно разрешение е съответно: за царевица – 59.26 евро, за слънчоглед и рапица – 46.37 евро. За извършване на посочените по-горе дейности агенцията прави разходи, които са съпоставими с приходите.
В действащата нормативна уредба липсват мерки за прилагане на Решение за изпълнение (ЕС) 2026/75 на Комисията от 12 януари 2026 година относно еквивалентността на произведените в някои трети държави посадъчен материал от овощни растения и овощни растения, предназначени за производство на плодове, по отношение на задълженията на доставчика, идентичността, характеристиките, фитосанитарните аспекти, растежната среда, правилата за провеждане на инспекции, етикетирането, запечатването и опаковането (OВ L, 2026/75, 14.1.2026 г.). Досега нямаше установени общи изисквания на ниво Европейски съюз към вноса на посадъчен материал от овощни растения, съответно националната правна рамка не предвиждаше такива разпоредби, затова е необходимо да се въведат мерки, хармонизиращи националната нормативна уредба с тази на Съюза. Внесените посадъчен материал и овощни растения трябва да отговарят на изискванията за идентичност, качество и етикетиране, тъй като това е необходимо, за да се гарантира информираният избор на потребителите и да се улеснят компетентните органи при извършването на съответния официален контрол. Въвеждането на мерки за прилагането на двете решения  за еквивалентност в националното законодателство ще осигури достатъчна правна яснота за вносителите и ще изключи възможността за субективни решения от страна на контролния орган, и ще хармонизира националната правна уредба с правото на Европейския съюз.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Не е възможно проблемът да се реши в рамките на съществуващото законодателство или чрез промяна в организацията на работата.
1.3. Посочете защо действащата нормативна рамка не позволява решаване на проблема/проблемите.
В действащата нормативна уредба не е предвидено регистрите да се водят при спазването на изискванията на Закона за ограничаване на административното регулиране и административния контрол. С промяната в закона ще се избегне необходимостта, при осигурен публичен достъп до регистрите, други органи да изискват представяне на документи, удостоверяващи вписването, което затруднява както административните служители, така и ползвателите на услуги, предоставяни от администрацията. Освен това, промяна в паричната единица и размерите на глобите в ЗППМ, може да бъде направена само с неговото изменение.
В действащата нормативна уредба от търговците на посевен и посадъчен материал се изисква заплащане на такса на ИАСАС за извършване на лабораторен анализ на семена от внос и за издаването на разрешение за търговия с тях. В националната нормативна уредба не са въведени мерки за прилагане изискванията на Решение за изпълнение (ЕС) 2026/75 на Комисията от 12 януари 2026 година относно еквивалентността на произведените в някои трети държави посадъчен материал от овощни растения и овощни растения, предназначени за производство на плодове, по отношение на задълженията на доставчика, идентичността, характеристиките, фитосанитарните аспекти, растежната среда, правилата за провеждане на инспекции, етикетирането, запечатването и опаковането. Посочените проблеми не могат да бъдат решени в действащата нормативна рамка.
1.4. Посочете задължителните действия, произтичащи от нормативни актове от по-висока степен или актове от правото на ЕС.
Предприетите действия по превалутиране произтичат от Закона за въвеждането на еврото в Република България (ЗВЕРБ) и Националния план за въвеждане на еврото в Република България.
Необходимо е да се постигне съответствие на разпоредбите на ЗППМ с тези на Решение на Съвета 2003/17/ЕО относно еквивалентността на полските инспекции на посеви за производство на семена, извършвани в трети страни, и относно еквивалентността на семената, произведени в трети страни, както и да се въведат мерки за прилагане на Решение за изпълнение (ЕС) 2026/75 на Комисията от 12 януари 2026 година относно еквивалентността на произведените в някои трети държави посадъчен материал от овощни растения и овощни растения, предназначени за производство на плодове, по отношение на задълженията на доставчика, идентичността, характеристиките, фитосанитарните аспекти, растежната среда, правилата за провеждане на инспекции, етикетирането, запечатването и опаковането.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?
Не са извършени последващи оценки на нормативния акт, както и анализи за изпълнението на политиката.

	2. Цели:
Цел 1 Отмяна на разрешителния режим за внос от трети страни и отпадане на таксата за издаване на разрешение за семена от внос.
Цел 2 Отпадане изискването на документи, които могат да бъдат набавени по служебен път и оптимизиране воденето на регистрите по чл. 6, ал. 11 и чл. 28, ал. 4 от ЗППМ.
Цел 3 Превалутиране на левови стойности в ЗППМ в съответствие с изискванията на ЗВЕРБ.
Цел 4 Приемане на мерки за прилагане изискванията на Решение за изпълнение (ЕС) 2026/75.
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 
- Министерството на земеделието и храните (МЗХ);
- Изпълнителна агенция по сортоизпитване, апробация и семеконтрол;
- Административните органи, лицата, осъществяващи публични функции, организациите, предоставящи обществени услуги и органите на съдебната власт;
- Лица, регистрирани за търговия с посевен и/или посадъчен материал по Закона за посевния и посадъчния материал – 5800 бр.;
- Лица вписани в регистъра по чл. 6, ал. 11 от ЗППМ – 11 бр.;
- Вносители на посевен и посадъчен материал от трети страни – 453 бр.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	Вариант 1 „Без действие“:
Описание:
Вариантът „Без действие“ се характеризира с непредприемане на никакви действия. Ще продължи да съществува действащата нормативна уредба, която не съответства на мерките и препоръките приети от Министерския съвет, и няма да се постигне намаляване на административната тежест. От заявителите на услуги ще продължи да се изисква представянето на документи, с които ИАСАС следва да се снабди по служебен път, като копие на лицензионен договор, скица на земеделска земя и документи за занижена кълняемост. Ще продължи да се изисква разрешение за търговия със семена и посадъчен материал от внос, което ще забави пускането на им на пазара. 
Няма да се приемат мерки за прилагане изискванията на Решение за изпълнение (ЕС) 2026/75.
Положителни (икономически/социални/екологични) въздействия:
При вариант „Без действие“ няма идентифицирани положителни въздействия.
Отрицателни (икономически/социални/екологични) въздействия:
При този вариант ще остане необходимостта, при осигурен публичен достъп до регистрите, други органи да изискват представяне на документи, удостоверяващи вписването, което затруднява както административните служители, така и ползвателите на услуги, предоставяни от администрацията. Няма да се изпълнят изискванията на ЗВЕРБ съществуващите административни санкции/глоби, които се събират по ЗППМ, да бъдат преизчислени в евро. Търговците на посевен и посадъчен материал ще продължат да плащат такса за издаване на разрешение за внос на семена от трети страни и ще бъдат забавени във времето при предоставяне на семената и посадъчния материал от внос на земеделските стопани.
Специфични въздействия: 
Не са идентифицирани.
Въздействия върху малките и средните предприятия:
Няма специфично въздействие върху малки и средни предприятия.  
Административна тежест: 
Ще продължи да се изисква представянето на документи, с които агенцията може да се снабди по служебен път.
Вариант 2 „Приемане на Закон за изменение и допълнение на Закона за посевния и посадъчния материал“:
Описание:
Със законопроекта се предлага да се намалят разходите на търговците на посевен и посадъчен материал чрез отпадане на таксата, която събира ИАСАС за лабораторен анализ на семена от внос и за издаването на разрешение за търговия с тях. Също така, бизнес операторите ще могат да пускат на пазара семената и /или посадъчния материал веднага след вноса, без да изчакват  излизането на резултати от лабораторни анализи. При този вариант ще се създаде основание в нормативната уредба за отпадане изискването за представяне на документи, с които ИАСАС следва да се снабдява по служебен път. Ще отпадне изискването за представяне на копие от лицензионен договор и скица на земеделска земя. Ще отпадне изискването за представяне на документ, издаден от ИАСАС, в който се удостоверяват занижените изисквания на семената. Ще се изпълнят изискванията на ЗВЕРБ като действащите глоби/санкции, които се събират на основание ЗППМ, ще бъдат превалутирани в евро. При този вариант ще се постигне съответствие на разпоредбите на ЗППМ с тези на Решенията за еквивалентност на Европейската комисия. По отношение на вноса на семена от трети страни, търговците ще имат ясни правила без допълнителни ограничения, които отговарят на изискванията на правото на Европейския съюз.
Положителни (икономически/социални/екологични) въздействия:
При този вариант ще се намали административната тежест чрез отменяне на разрешителен режим за издаване на документ за търговия със семена и посадъчен материал от внос в размер на 7, 67 евро, и такса за пробовземане и за извършване на лабораторен анализ средно от 49 евро.
Ще се уреди със закон необходимостта от отпадне на изискването за представяне на документи, с които ИАСАС следва да се снабдява по служебен път.
Ще се постигне по-голяма правна сигурност за бизнесоператорите.
Нормативната уредба, касаеща размера на санкциите/глобите, които се заплащат по ЗППМ, ще бъде приведена в съответствие с разпоредбите на ЗВЕРБ.
Отрицателни (икономически/социални/екологични) въздействия:
Няма идентифицирани отрицателни въздействия.
Специфични въздействия:
Не са идентифицирани специфични въздействия.
Въздействия върху малките и средните предприятия:
Отпадане на таксата, която ИАСАС събира за извършване на лабораторни анализи и издаване на документи за  търговия със семена от внос.
Административна тежест:
Ще се улесни принципа на служебен обмен на информация, което ще спомогне заявителите да получат качествено административно обслужване.

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
	
	Вариант 1
„Без действие“
	Вариант 2

	Ефективност
	Цел 1
	Ниска
	Висока

	
	Цел 2
	Ниска
	Висока

	
	Цел 3
	Ниска
	Висока

	
	Цел 4
	Ниска
	Висока

	Ефикасност
	Цел 1
	Ниска
	Висока

	
	Цел 2
	Ниска
	Висока

	
	Цел 3
	Ниска
	Висока

	
	Цел 4
	Ниска
	Висока

	Съгласуваност
	Цел 1
	Ниска
	Висока

	
	Цел 2
	Ниска
	Висока

	
	Цел 3
	Ниска
	Висока

	
	Цел 4
	Ниска
	Висока




	6. Избор на препоръчителен вариант:
Вариант 2 „Приемане на Закон за изменение и допълнение на Закона за посевния и посадъчния материал“

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



Отпадне на изискването за представяне на документи, с които ИАСАС следва да се снабдява по служебен път.
Отпадане на разрешителния режим за внос от трети страни, 
Отпадане на  таксата, която ИАСАС събира за извършване на лабораторни анализи и издаване на документи за търговия със семена от внос.
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?

С промените в ЗППМ, в чл. 58 се отменя разрешителен режим, а именно, отпада изискването за издаване на разрешение за търговия със семена и посадъчен материал от внос.

1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги

Проектът на Постановление не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?


Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани потенциални рискове.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:

Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.

Съгласно чл. 26, ал. 3 и 4 от Закона за нормативните актове, проектите на решение, закон и мотиви, както и частичната предварителна оценка на въздействието и становището на дирекция „Координация и модернизация на администрацията“ в Министерския съвет по частичната предварителна оценка на въздействието ще бъдат публикувани на интернет страницата на Министерство на земеделието и храните и на Портала за обществени консултации на Министерски съвет - www.strategy.bg. Срокът за провеждане на консултациите ще бъде 30 дни.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


Решение на Съвета 2003/17/ЕО относно еквивалентността на полските инспекции на посеви за производство на семена, извършвани в трети страни, и относно еквивалентността на семената, произведени в трети страни, 
Решение за изпълнение (ЕС) 2026/75 на Комисията от 12 януари 2026 година относно еквивалентността на произведените в някои трети държави посадъчен материал от овощни растения и овощни растения, предназначени за производство на плодове, по отношение на задълженията на доставчика, идентичността, характеристиките, фитосанитарните аспекти, растежната среда, правилата за провеждане на инспекции, етикетирането, запечатването и опаковането.  

	9. Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
няма
Приложете необходимата допълнителна информация и документи.

	11. Информационни източници:
Закон за посевния и посадъчния материал
https://lex.bg/laws/ldoc/2135464084 
Закон за въвеждане на еврото в Република България
https://lex.bg/bg/laws/ldoc/2137244903 
Концепция за регистрова реформа, приета с Решение № 298 на Министерския съвет от 2021 г.
План за намаляване на административната тежест, приет с Решение № 233 на Министерския съвет от 2024 г.  
Решение на Съвета 2003/17/ЕО относно еквивалентността на полските инспекции на посеви за производство на семена, извършвани в трети страни, и относно еквивалентността на семената, произведени в трети страни
EUR-Lex - 02003D0017-20250710 - EN - EUR-Lex
Решение за изпълнение (ЕС) 2026/75 на Комисията от 12 януари 2026 година относно еквивалентността на произведените в някои трети държави посадъчен материал от овощни растения и овощни растения, предназначени за производство на плодове, по отношение на задълженията на доставчика, идентичността, характеристиките, фитосанитарните аспекти, растежната среда, правилата за провеждане на инспекции, етикетирането, запечатването и опаковането
EUR-Lex - 02026D0075-20260114 - EN - EUR-Lex
Тарифа за таксите, които се събират от Изпълнителната агенция по сортоизпитване, апробация и семеконтрол по Закона за посевния и посадъчния материал и по Закона за закрила на новите сортове растения и породи животни
IASAS_Tarifa_prevalutirane.xlsx.xlsx

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

